kardosdrur/scandi-wiki huggingface dataset:
Stuart Little

Stuart Little er en film fra 1999, lavet af Columbia Pictures.

I 2002 udkom fortsættelsen, ved navn Stuart Little 2.

Rollebesætning

Live-action
Geena Davis som Eleanor Little 
Hugh Laurie som Frederick Little 
Jonathan Lipnicki som George Little 
Jeffrey Jones som Crenshaw Little
Connie Ray som Tina Little
Allyce Beasley som Beatrice Little
Brian Doyle-Murray som Edgar Little
Estelle Getty som Estelle Little
Harold Gould som Spencer Little
Patrick Thomas O'Brien som Uncle Stretch Little
Stan Freberg som Race Announcer
Jon Polito som Detektiv Sherman
Jim Doughan som Detektiv Phil Allen
Julia Sweeney som Mrs. Keeper, Head of the Orphanage
Miles Marsico som Anton

Stemmer
Michael J. Fox som Stuart Little 
Chazz Palminteri som Smokey the Chief
Nathan Lane som Snebold
Steve Zahn som Monty the Mouth 
David Alan Grier som Red 
Bruno Kirby som Reginald Stout 
Jennifer Tilly som Camille Stout
Jim Doughan som Lucky

Danske stemmer 
Preben Kristensen som Stuart Little
Paprika Steen som Eleanor Little
Martin Brygmann som Frederick Little
Sofus Addington som John Little
Niels Olsen som Snebold
Peter Belli som Smokey og Spencer
Lars Mikkelsen som Monty
Oliver Rannje som Skipper
Peter Aude som Luske, Edgar, Herman og Beechwood
Henrik Koefoed som Røde og Cornelius
Dick Kaysø som Ricardo Stout og Løbsleder
Birgitte Raaberg som Camilla Stout og Beatrice
Mette Markmann som Fru Keeper og Fru Cornelius
Sebastian Dorset som Onkel Stræk
Jens Sætter-Lassen som Anton
Annelise Hauberg som Stella

Eksterne henvisninger

Referencer 

Amerikanske film fra 1999
Computeranimationsfilm
Film fra Columbia Pictures
Clan Wars

Clan Wars (forkortet CW) er en måde at spille på i CS, hvor 2 CS eller CS:S-klaner spiller mod hinanden. Man spiller altid 5 mod 5, og altid i en de_ bane som f.eks. de_dust2. Et hold består meget tit af 1 snigskytte, 1 defensive, 2 offensive og 1 Tag Leader, som bestemmer den tac man bruger. Der er lavet mange turneringer, hvor clanerne kan melde sig til, som f.eks. den danske turnering Slap. Man skal dog kvalificere sig til f.eks EM eller VM. En af de største turneringer inden for CS og CS:S er CPL.

PCW (som står for Personel Clan Wars eller Practice Clan War) er det samme som Clan Wars, men er træning i at spille CW. Her spiller man tit 2 mod 2, 3 mod 3, 4 mod 4 og 5 mod 5. I en PCW er det vigtigst at man altid har en Tag Leader, og hvis man har det, kan man derefter bestemme hvem der er offensive,defensive og snigskytte. Man bruger meget udtrykket PCW, når man ikke spiller turneringer og ikke spiller så seriøst.

Counter-Strike
Miss Universe 1955

Miss Universe 1955 var den fjerde, årlige Miss Universe konkurrence. Den blev afholdt 22. juli i Long Beach i Californien, USA. 34 deltagere deltog i konkurrencen, og vinderen blev Miss Sverige, den 21-årige Hillevi Rombin.

Resultat 
 Miss Universe 1955: , Hillevi Rombin
 Andenplads:  El Salvador, Maribel Arrieta Gálvez
 Tredjeplads:  Ceylon, Maureen Neliya Hingert
 Fjerdeplads: , Margit Nunke
 Femteplads: , Keiko Takahashi
 Semifinalister:
 , Hilda Isabel Sarli Gorrindo
 , Nicole De Mayer
 , Emília Barreto Correia Lima
  Canada, Cathy Diggles
 , Margaret Rowe
  Guatemala, María Rosario Molina Chacón
  Honduras, Pastora Pagán Valenzuela
 , Solveig Borstad
 , Carlene King Johnson
  Venezuela, Carmen Susana Duijm Zubillaga

Specielle Priser 
 Venlighed:  El Salvador, Maribel Arrieta Gálvez
 Mest populære pige i paraden: , Margaret Rowe

1955
Hansted Hospital

Hansted Hospital i dag Hansted Kloster,  blev oprindelig opført 1711-12. Et nyt hospital blev bygget 1867-68 vest for den gamle bygning, som blev udbygget 1881-82  og er i dag et psykiatrisk bosted under  OK fonden.
Det ligger i Hansted ca. 4-5 km nord for Horsens.

Hospitalet blev bygget under ulykkelige omstændigheder af Enke Dorthea Hansdatter, der mistede både mand og 4 børn til sygdom. Hun tolkede deres død som en straf fra Gud, og ønskede derfor at råde bod med gode gerninger. Hun byggede Hansted Hospital med plads  til 24 fattige, gamle husarme og vanføre Mennesker (Fundats af 12/5 1705, Testamente af 10/5 1710). I 1881 fik klosteret tilbygget et ekstra etage og i 1977 blev det lavet om til plejehjem. I 2001 blev det udbygget til lejligheder og i dag er det ejet af OK fonden og fungerer som psykiatrisk institution.

Det trefløjede kloster er bygget i nygotisk- og herregårdspræget stil med kamtakker og murstensornamenter. I midten ligger menighedshuset, der hører til Hansted Kirke og som ligger op ad klosteret.

Den store park med gamle træer er offentlig.

Eksterne kilder og henvisninger

 Nørrelandskirken hos KortTilKirken.dk
 Hansted Hospitals kirkesal hos danmarkskirker.natmus.dk (Danmarks Kirker, Nationalmuseet)

Nedlagte hospitaler i Danmark
Horsens
Etableret i 1705
Daniel Manning

Daniel Manning (født 16. maj 1831 i Albany, USA, død 24. december 1887 samme sted) var en amerikansk demokratisk politiker og journalist.

Han arbejdede for tidsskriftet Atlas i Albany siden han var elleve år gammel. Atlas gik med i Argus i 1856. Manning blev i 1865 chefredaktør og i 1873 tidsskriftets ejer.

Manning var ordfører for delstaten New Yorks demokratiske parti 1881-1884. Han gjorde tjeneste som USA's finansminister under præsident Grover Cleveland 1885-1887. Han afgik fra embedet i april 1887 på grund af dårlig sundhed og døde senere samme år.

Finansministre fra USA
Thomas F. Bayard

Thomas Francis Bayard (29. oktober 1828 i Wilmington, Delaware, USA – 29. september 1898 i Dedham, Massachusetts) var amerikansk demokratisk politiker og jurist.

Han studerede lov og indledede sin karriere som advokat i Delaware i 1851. Han arbejdede som distriktanklager 1853-1854. Derefter var han advokat i Philadelphia i fire år. Siden vendte han tilbage til faderens advokatfirma i hjembyen Wilmington.

Senat
Han var medlem af USA's senat for Delaware 1869-1885. 1881 var han senatens president pro tempore i tre dage. Han gjorde tjeneste som USA's udenrigsminister under præsident Grover Cleveland 1885-1889. Under Clevelands anden mandatperiode var han USA's ambassadør i London.

Begravet
Hans grav findes på kirkegården Old Swedes Cemetery i Wilmington.

Referencer

Eksterne henvisninger 

Udenrigsministre fra USA
Medlemmer af Senatet i USA
Diplomater fra USA
Charles S. Fairchild

Charles Stebbins Fairchild (30. april 1842 – 24. november 1924) var en amerikansk politiker og advokat.

Han blev født i Cazenovia, New York til Sidney og Helen Fairchild. Han aflagde i 1863 sin grundeksamen ved Harvard College og i 1865 juristeksamen ved Harvard Law School. Han giftede sig i 1871 med Helen Lincklaen. Han var aktiv som advokat i advokatfirmaet Hand, Hale, Swartz & Fairchild.

Han gjorde tjeneste som stedfortrædende finansminister 1885-1887. Han repræsenterede ofte finansministeren Daniel Manning på grund af hans dårlige sundhed. Han efterfulgte Manning som finansminister og var i embedet til slutningen af Grover Clevelands første mandatperiode som USA's præsident. Fairchild var administrerende direktør for New York Security and Trust Company 1889-1904.

Hans grav findes på Evergreen Cemetery i Cazenovia.

Finansministre fra USA
Personer fra New York
Richard Olney

Richard Olney (født 15. september 1837 i Oxford, Massachusetts, død 8. april 1917 i Boston) var en amerikansk demokratisk politiker.

Olney studerede ved Brown University og Harvard Law School. Han indledede sin juristkarriere i Boston i 1859 og blev en fremgangsrig advokat.

Han var USA's justitsminister 1893-1895 og udenrigsminister 1895-1897 under præsident Grover Cleveland.

Eksterne henvisninger 

 biografi på udenrigsdepartementets hjemmeside
 

Justitsministre fra USA
Udenrigsministre fra USA
Judson Harmon

Judson Harmon (3. februar 1846 – 22. februar 1927) var en amerikansk demokratisk politiker fra delstaten Ohio.

Han studerede lov ved Law School of Cincinnati College og indledede sin karriere som advokat i 1869.

Han gjorde tjeneste som USA's justitsminister under præsident Grover Cleveland 1895-1897. Han var guvernør i Ohio 1909-1913. I 1910 besejrede han den fremtidige præsident Warren G. Harding i guvernørvalget.

Justitsministre fra USA
Charles J. Folger

Charles James Folger (født 16. april 1818 i Nantucket, Massachusetts, USA, død 4. september 1884 i Geneva, New York) var en amerikansk republikansk politiker og jurist.

Han var medlem af delstatens senat i New York 1862-1869 og delegat til delstaten New Yorks konstitutionskonvention i 1867. Han var også delegat til republikanernes partimøde i 1868.

Han var dommer i New York Court of Appeals 1870-1880 og domstolens ordfører 1880-1881. Han gjorde tjeneste som USA's finansminister under præsident Chester A. Arthur 1881-1884 og døde i embedet. Under Folgers tid som finansminister havde USA's regering det største budgetoverskud i USA's historie.

Jurister fra USA
Finansministre fra USA
Personer fra Nantucket
Advokater fra USA
Politikere fra USA
Princess Resurrection-afsnit

Denne side indeholder en oversigt over de 26 afsnit af animeserien Princess Resurrection, der er produceret af Madhouse og udsendt første gang i Japan 13. april 2007 – 28. september 2007. Serien er baseret på Yasunori Mitsunagas mangaserie af samme navn.

Serien er udgivet i Japan i form af ni dvd'er fordelt med to afsnit på den første og tre afsnit på hver af de andre. I USA er den er den udgivet med japansk tale og engelske undertekster fordelt på to dvd'er med tretten afsnit på hver.

I 2010 lavede Tatsunoko Production en ny serie med tre nyanimerede OVA-afsnit, der udsendtes på dvd vedlagt mangabindene 13, 14 og 16.

Bemærkninger 
Benyttet våben: Et karakteristika for både de første bind af mangaserien og hele animeserien er, at der i stort set hvert eneste kapitel hhv. afsnit benyttes en ny form for våben i kampen mod de aktuelle fjender. Hvis ikke andet er bemærket, er det Hime, der benytter det nævnte våben.

Svarer til: Animeserien er baseret på mangaseriens bind 1-5 svarende til kapitel 1-23. De fleste animeafsnit modsvarer et mangakapitel, i det kapitel 20-22 dog er slået sammen til et afsnit, mens kapitel 18 er udeladt. For de øvrige gælder, at der er flyttet rundt på en del af historierne, men da de fleste er uafhængige af hinanden, har det kun beskeden betydning. Noget tilsvarende kan siges om de seks animeafsnit 11, 15-18 og 25, der ikke er baseret på nogle mangakapitler men er originale historier.

Ved OVA-afsnittene er indledningen af det første baseret på kapitel 1, mens det andet afsnit er en samling af kapitel 38-40. Resten af første afsnit og hele tredje afsnit er derimod originale historier.

Afsnit

OVA-afsnit 

Afsnit af animeserier
Grønnegade

Grønnegade har flere betydninger:

 Grønnegade (Arninge Sogn) – en bebyggelse og et ejerlav i Arninge Sogn, Lolland Kommune
 Grønnegade (Blovstrød Sogn) – en bebyggelse og et ejerlav i Blovstrød Sogn, Hørsholm Kommune
 Grønnegade (Guldborgsund Kommune) – en landsby og et ejerlav i Bregninge Sogn, Guldborgsund Kommune
 Grønnegade (København) - en gade i Indre By i København.
 Grønnegade (Ribe) – en gade i Ribe.
 Grønnegade (Aarhus) – en gade i Aarhus.
 Grønnegades Kaserne – en tidligere kaserne i Næstved.
Miss Universe 1956

Miss Universe 1956 var den femte årlige Miss Universe konkurrence. Den blev afholdt 20. juli i Long Beach i Californien, USA. 30 deltagere konkurrerede om, at blive den femte Miss Universe. Vinderen blev Miss USA, den 20-årige Carol Morris.

Resultat 
 Miss Universe: , Carol Morris
 Andenplads: , Marina Orschel
 Tredjeplads: , Ingrid Goude
 Fjerdeplads: , Iris Alice Kathleen Waller
 Femteplads: , Rossana Galli
 Semifinalister:
 , Ileana Carré
 , Lucienne Auquier
 , Maria José Cardoso
  Cuba, Marcia Rodríguez
 , Anita Treyens
  Grækenland, Rita Gouma
 , Sara Tal
  Mexico, Erna Marta Bauman
  Peru, Lola Sabogal Marzán
  Venezuela, Blanquita Heredia Osío

Specielle Priser 
 Venlighed:  Costa Rica, Anabella Granados
 Fotogen: , Marina Orschel

1956
Gremsdorf

Gremsdorf er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Höchstadt an der Aisch.

Geografi 
Gremsdorf ligger i Aischtal. Der er omkring 1.500 indbyggere i kommunen, der strækker sig over et areal på ca. 13 km².

Ud over Gremsdorf ligger landsbyerne Krausenbechhofen, Poppenwind og Buch i kommunen.

Nabokommuner er (med uret, fra fra nord):
Höchstadt an der Aisch, Adelsdorf, Heßdorf.
Großenseebach

Großenseebach er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Heßdorf.

Geografi 
Nabokommuner er (med uret fra nord):
Heßdorf, Herzogenaurach, Weisendorf
Haumea

Haumea kan henvise til:

 Haumea (gudinde)
 Haumea (dværgplanet) – opkaldt efter gudinden
Hemhofen

Hemhofen er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern.
Til kommunen hører landsbyen Zeckern.

Kommunen er hovedsageligt beboet af pendlere med job i Erlangen.

Nabokommuner er: Adelsdorf, Heroldsbach und Röttenbach.
John Griffin Carlisle

John Griffin Carlisle (5. september 1834 – 31. juli 1910) var en amerikansk demokratisk politiker. Han var sammen med præsident Grover Cleveland en leder af partiets konservative fløj kaldt Bourbon Democrats.

Han blev født i Kentucky og indledede sin karriere som advokat i Covington. Han indledede sin politiske karriere i delstatens lovgivningsmæssige forsamling Kentucky General Assembly. Han var viceguvernør i Kentucky 1871-1875 og medlem af Repræsentanternes hus 1877-1889, som formand 1883-1889.

Som en ledende Bourbon Democrat forekom hans navn ofte i præsidentspekulationerne. Han tabte kampen om præsidentkandidatur i 1880 og 1884, den første gang mod Winfield Scott Hancock og anden gang mod Grover Cleveland.

Carlisle blev i 1890 udnævnt til USA's senat da senator James B. Beck døde. Han takkede nej, da hans navn igen blev fremhævet som en mulig præsidentkandidat i 1892. Han forlod senatet det følgende år, da præsident Cleveland udnævnte ham til USA's finansminister.

Carlisles tid som finansminister var præget af den værste økonomiske krise i landets historie indtil da (Panic of 1893). Hans synspunkter mod sølv og mod nedsættelse af takster kostede støtte blandt demokrater og Carlisles politiske karriere kom til sin slutningen efter perioden som finansminister. Han var modstander af William Jennings Bryan, demokraternes præsidentkandidat i 1896. Carlisle støttede i stedet udbryderpartiet National Democratic Party og deres præsidentkandidat John M. Palmer, som til modsætning af Bryan var en stærk fortaler for guldstandarden.

Efter tiden som finansminister flyttede Carlisle til New York, hvor han arbejdede som advokat frem til sin død.

Medlemmer af Senatet i USA
Finansministre fra USA
Medlemmer af Repræsentanternes Hus i USA
Personer fra Kentucky
Pave Clemens 5.

Bertrand de Got (1264 – 20. april 1314) var pave fra 1305 under navnet Pave Clemens 5. Efter sejren over Bonifacius 8. fik den franske kongemagt for alvor indflydelse på pavernes politik, da den franskfødte Clemens 5. blev pave. Han udvidede kardinalskollegiet, så italienerne kom i mindretal, og i 1309 flyttede han kurien til Avignon og indledte dermed pavedømmets 70 år lange “babyloniske fangenskab”. Også hans ophævelse af Tempelridderne i 1312 skyldtes pres fra den franske konge. I Den Guddommelige Komedie kalder Dante Clemens 5. for “et får uden lov” (Inferno, 19. sang).

Paver i Avignon
Pave Clemens 3.

Clemens 3. (latin for "mild") (født omkring 1130 i Rom og døbt Paolo Scolari, død 27. marts 1191) var pave fra den 19. december 1187 til sin død.

Clemens 3. var ved pavevalget i 1187 kardinalbiskop af Praeneste, vore dages Palestrina, og han blev valgt to dage efter pave Gregor 8.s død i Pisa. Clemens overførte i 1188 pavestolen fra Pisa til Rom, og klarede i 1189 at genopprette freden mellem kirken og det tysk-romerske kejserrige.

Virke 
Kun nogle måneder inden Clemens blev valgt til pave, havde den muslimske hærfører Saladin besejret korsfarerhæren i slaget ved Hattin, og derefter erobrede hovedstaden - den hellige by Jerusalem - i kongedømmet Jerusalem. Clemens satte sig så i spidsen for korstogsbevægelsen, og fik den tyske kejser Frederik Barbarossa, kong Filip 2. August af Frankrig og Richard Løvehjerte til at tage korset i 1188. Det resulterede i det tredje korstog; men Clemens selv døde i marts 1191 uden at opleve fredsaftalen i 1192.

Han ændrede den skotske kirkes stilling. Tidligere var den underlagt ærkebiskoppen i York; nu hørte den i stedet ind under pavestolen i Rom. Til gengæld gjorde Clemens den tyske kejser Henrik 4. rasende ved at forære kongedømmet Sicilien til Tancred 1. Krisen blev helt akut ved pavens død i 1191.

Clemens 3. ligger begravet i Laterankirken i Rom.

Pavens brev i Riksarkivet 

I Riksarkivet i Oslo opbevares et brev fra pave Clemens til alle norske gejstlige, dateret 28. januar 1189. Det er det ældste brev, der omhandler Norge, og er bevaret i norske samlinger. I brevet forbyder paven gejstlige at deltage i krigshandlinger med våben i hånd. Deres opgave i felten skal være at give syndsforladelse og uddele sakramenter til de døende. Brevet er skrevet på æselskind, og skriften er karolingisk diplomskrift.

I 1188 indsatte pave Clemens Eirik Ivarsson som ny ærkebiskop, og han tog så afsted på den obligatoriske rejse til Rom for at modtage sit pallium som symbol på sin værdighed. Sandsynligvis har han under opholdet selv bedt om at få dette brev fra paven, idet han lå i strid med kongen om kirkens økonomiske og juridiske frihed, set i forhold til kongemagten. Brevet er skrevet under de norske borgerkrige, hvor det nærmede sig et åbent brud mellem kong Sverre og kirken. I 1190 fandt ærkebiskop Eirik det tryggest at forlade Norge.

Noter 

Paver
Pave Clemens 9.

Giulio Rospigliosi (28. januar 1600 – 9. december 1669), var pave 1667 – 1669 under navnet Pave Clemens 9. Han studerede i Pisa; siden blev han 1644 nuntius i Spanien og 1657 kardinal og statssekretær. Hans korte tid på pavestolen var præget af forsøget på at skabe fred i Europa og samle til modstand mod tyrkernes voksende trussel.

Paver
Pave Clemens 11.

Gian Francesco Albani (23. juli 1649 – 19. marts 1721) var pave fra 1700-1721 under navnet pave Clemens 11. Som ung spillede han en fremtrædende rolle i kredsen af lærde, der omgav den svenske dronning Kristina i Rom; først som 28-årig gik han i kirkens tjeneste. I 1690 blev han kardinal. Som pave måtte han tåle mange ydmygelser under den spanske arvefølgekrig (1701-1713/14), hvor han holdt med Frankrig. Hans afgørelser, fx i spørgsmålet om jansenismen, førte til langvarige stridigheder, der svækkede pavestolens autoritet.

Holbergs besøg 
I efteråret 1715 rejste Holberg fra Paris til Rom. Han sejlede fra Marseille via Genova til Civitavecchia (pavestatens havneby). Derfra gik han til fods til Rom, og ankom efter to dages vandring byen "gennem den port, der ligger ved Vatikanet" (Porta Angelica, nedrevet i 1888). Under sit ophold i Rom mødte han Clemens 11. to gange, deriblandt under pavens officielle åbne audiens. "...at rejse til Rom uden at faa Paven at se, det er jo Hul i Hovedet," skrev Holberg, hvis hensigt med besøget var studier ved Roms mange biblioteker. Især var han interesseret i universitetsbiblioteket (som ikke var under gejstlig ledelse) og i Minerva-biblioteket (Biblioteca Casanatense ), oprettet af kardinal Casanate og tilhørende dominikanerordenen, så det var stærkt tilknyttet inkvisitionen. Minerva-biblioteket rummede samlinger, der skulle spænde over alverdens kundskab; så forbudte værker var også en del af biblioteket, som ved flittige opkøb i europæiske byer fremstod som aktuelt og opdateret. De forbudte værker blev ikke holdt skjult, men blev ikke udleveret uden særlig tilladelse, og en sådan havde Holberg ikke. Ved en fejl fik han alligevel udleveret Bayles dictionnaire, først udgivet i 1697.  Da det blev opdaget, blev værket straks taget tilbage, og den tjenestegørende dominikanermunk skældt huden fuld af bibliotekets ledelse. Det hjalp ikke, at Holberg anførede, at han som protestant jo allerede var fortabt, og derfor ikke tog yderligere skade ved at læse en forbudt bog. Senere anskaffede han sit eget eksemplar af Bayle, som gav ham stof til komedier og hans epistler. Han var dybt imponeret over bibliotekets omfang, og det forekommende personale, der sørgede for gratis blæk, pen og papir.  Muligvis nåede han lige at få set de to pragtfulde globusser,  der blev leveret til biblioteket i løbet af 1716, året da Holberg forlod Rom om foråret.

Noter 

Paver
Julius Sterling Morton

Julius Sterling Morton (22. april 1832 i Adams, New York, USA – 27. april 1902 i Lake Forest, Illinois) var en amerikansk demokratisk politiker.

Han var rejst til Detroit og dimitterede i 1854 fra University of Michigan. Efter studierne flyttede han til Nebraska. Han gjorde tjeneste som USA's landbrugsminister under præsident Grover Cleveland 1893-1897.

Ministre fra USA
Guvernører i Nebraska
Nordvision

Nordvision er et mediesamarbejde mellem de fem nordiske public service-selskaber Danmarks Radio, Norsk Rikskringkasting, Sveriges Television, finske Yleisradio (Yle) og Islands Ríkisútvarpið (RÚV). Grønlands Kalaallit Nunata Radioa (KNR) og Færøernes Kringvarp Føroya (KVF) er associerede medlemmer. Samarbejde blev etableret i 1959.

Nordvisions hovedopgave er samproduktion af programmer og programudveksling. Programsamarbejdet i Nordvision koordineres ved syv program- og netværksgrupper. Nordvisions sekretariatet er i DR-Byen i København.

Eksterne henvisninger 
 

Etableret i 1959
Nordisk samarbejde
Danmarks Radio
Sveriges Television
NRK
Yleis Radio
Dallas (Oregon)

Dallas er en amerikansk by og administrativt centrum i det amerikanske county Polk County, i staten Oregon. I 2000 havde byen et indbyggertal på .

Ekstern henvisning 
 Dallas hhjemmeside  

Byer i Oregon
Lihue

Lihue er en amerikansk by i staten Hawaii, i Kauai County. I 2000 havde byen et indbyggertal på .

Ekstern henvisning
Lihues hjemmeside 

Byer i Hawaii
Heroldsberg

Heroldsberg er en købstad (markt) i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den ligger ca. otte kilometer nordøst for Nürnberg og omkring 17 kilometer øst for Erlangen ved Bundesstraße 2 og Gräfenbergbahn.

Geografi 
Nabokommuner er (med uret fra nord):
Eckental, Lauf an der Pegnitz, Nürnberg, Kalchreuth

Det er en kommune med store højdeforskelle, og den ligger i Sebalder Reichswald. Gründlach, der er en biflod til Regnitz, løber gennem byen, og får i dens sydende tilløb fra Simmelberger Gründlach.

Til kommunen hører Großgeschaidt og Kleingeschaidt, som ligger nær Kalchreuth på højderyggen (400 m) nordøst for hovedbyen.

Forskelligt 
 I 1837 fandt palæontologen Hermann von Meyer en Dinosaurus i Heroldsberg .
Nørrevænget Station

Nørrevænget Station er en letbanestation på Odderbanen i bydelen Tranbjerg i Aarhus i Danmark. Den blev oprindeligt etableret som jernbanestation 15. september 2008. Den erstattede to tidligere trinbrætter, Havebyen og Gunnestrup, begge i Tranbjerg, som blev nedlagt ved åbningen af Nørrevænget Station.

Eksterne henvisninger 
 Aarhus Letbane

Noter 

Stationer på Odderbanen
Stationer i Aarhus Kommune
Heßdorf

Heßdorf er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern.

Geografi 
Kommunen udgør sammen med Großenseebach Verwaltungsgemeinschaft Heßdorf hvor den er administrationsby.

Nabokommuner er (med uret fra nord):
Adelsdorf, Röttenbach, Erlangen, Herzogenaurach, Großenseebach, Weisendorf, Höchstadt an der Aisch, Gremsdorf.

Inddeling 
Der er følgende landsbyer og bebyggelser i kommunen: Hannberg, Dannberg, Klebheim, Niederlindach, Röhrach, Hesselberg, Mittel-, Unter- og Obermembach.